Meililistmeililist ehk postiloend on e-posti edasiarendus, kus kirja ei saadeta mitte ühele inimesele, vaid mitmele kasutajale korraga. Igale meililistile vastab kindel e-posti aadress, kuhu laekunud kirjad saadetakse automaatselt edasi kõikidele selle meililisti tellijaile. Nii saab omavahel ühendust pidada kitsas ring inimesi - kõik selles osalejad saavad osa kogu toimuvast kirjavahetusest. On olemas nii avalikke kui ka kinniseid meililiste. Neist esimesega saavad tavaliselt liituda kõik soovijad.